Լուգանսկի մարզ

Լուգանսկի մարզ (, ստեղծվել է 1938 թվականին որպես Վորոշիլովգրադի մարզ և այդ անունը կրել է մինչև 1958-ը և 1970-1990 թվականներին), մարզ Ուկրաինայի արևելքում։ Հիմնվել է 1938 թվականի հունիսի 3-ին։ Վարչական կենտրոնն է Լուգանսկ քաղաքը։ 1938-1958 և 1970-1990 թվականներին կոչվել է Վորոշիլովգրադի մարզ։ 2014 թվականի ապրիլ-մայիս ամիսներից քաղաքական ճգնաժամի արդյունքում մարզի մի մասի կառավարումը անցել է ինքնահռչակ Լուգանսկի Ժողովրդական Հանրապետությանը։

 Բնություն 
Լուգանսկի մարզի մակերևույթը հիմնականում ալիքավոր հարթավայր է։ Սևերսկի Դոնեցից հյուսիս և հարավ բարձրանում է Դոնեցկի բլրաշարը (բարձրությունը՝ մինչև 367 մետր, Մոգիլա-Սեչետնայա լեռը)։ Լուգանսկի մարզը հարուստ է բարձրորակ քարածխով, Դոնեցկի ածխային ավազանի մի մասն է։ Կլիման չափավոր ցամաքային է։ Հուլիսի միջին ջերմաստիճանը՝ 21,8— 23,1 °С, հունվարինը՝ -6 °C-ից մինչև -8°С, տարեկան տեղումները՝ մինչև 400—550 մմ, վեգետացիոն շրջանը՝ 196—208 օր։ Դետերի մեծ մասը պատկանում է Սևերսկի Դոնեցի ավազանին։ Լուգանսկի մարզը գտնվում է տափաստանային զոնայում, տիրապետում են բերրի սևահողերը։ Տարածքի մեծ մասը հերկված է։ Անտառները գրավում են տարածքի 7٪-ը։ Կենդանիներից կան տափաստանային կրծողներ, ինչպես նաև ռուսակ-նապաստակ, քարայծ, աղվես, թռչուններից՝ դաշտային և մարգագետնային մկնաբազե, գերեզմանափոր-արծիվ, կանաչ փայտփորիկ, դաշտային արտույտ, վայրի բադեր, կտցարներ ենՀայկական Սովետական Հանրագիտարան։

 Մարզի վարչական կառուցվածք 
 Ընդհանուր տեղեկություններ 
Լուգանսկի մարզի վարչական կենտրոնն է Լուգանսկ քաղաքը։

Մարզի վարչական միավորների քանակները՝
 շրջաններ  - 18;
 բնակավայրեր  - 975, այդ թվում՝
 գյուղական  - 787;
 քաղաքային  - 146, այդ թվում՝
 քաղաքատիպ ավաններ  - 109;
 մարզային նշանակության քաղաքներ  - 14;
 շրջանային նշանակության քաղաքներ  - 23;
 գյուղական խորհուրդներ  - 290։

Մարզում տեղական ինքնակառավարումը իրականացվում է Լուգանսկի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։

 Շրջաններ 
Լուգանսկի մարզի կազմի մեջ մտնում են 18 շրջաններ՝
 Անտրացիտի շրջան
 Բելովոդսկի շրջան
 Բելոուկրաինովոյի շրջան
 Կրասնոդոնի շրջան
 Կրեմենայայի շրջան
 Լուտուգինոյի շրջան
 Մարկովկայի շրջան
 Մելովոեի շրջան
 Նովոայդարի շրջան
 Նովոպսկովի շրջան
 Պերևալսկի շրջան
 Պոպասնայայի շրջան
 Սվատովոյի շրջան
 Սվերդլովսկի շրջան
 Սլավյանոսերբսկի շրջան
 Ստանիցա Լուգանսկայայի շրջան
 Ստարոբելսկի շրջան
 Տրոիցկոեի շրջան

 Քաղաքներ 
Մարզային նշանակության քաղաքներ՝

Շրջանային նշանակության քաղաքներ՝
 Ալեքսանդրովսկ
 Ալմազնայա
 Արտյոմովսկ
 Վախրուշևո
 Գորսոկոե
 Զիմոգորիե Զոլոտոե
 Զորինսկ
 Իրմինո
 Չերվոնոպարտիզանսկ
 Կրեմինայա
 Լուտուգինո Միուսինսկ
 Մոլոդոգվարդեյսկ
 Նովոդրուժեսկ
 Պերևալսկ
 Պետրովսկոե Պոպասնայա
 Պրիվոլիե
 Սվատովո
 Ստարոբելսկ
 Սուխոդոլսկ
 Սչաստյե

 Բնակչություն 
Լուգանսկի մարզում բնակվում են ավելին քան 2,2 միլիոն մարդ կամ Ուկրաինայի բնակչության 5,82 %http://www.ukrstat.gov.ua/։ Բնակչության քանակով գրավում է Ուկրաինայում 5-րդ տեղը։ Խոշոր քաղաքներն են Լուգանսկը, Ստախանովը, Կոմունարսկը, Լիսիչանսկը, Կրասնի Լուչը։

 Բնակչության ազգային կազմ 
Լուգանսկի մարզի ազգային կազմը, ըստ 2001 թվականի մարդահամարների տվյալներիՀամաուկրաինական 2001 թվականի մարդահամար (ցույց են տրված հազար և ավելի մարդ քանակով ազգերը)`
 Ուկրաինացիներ — 1 472 376
 Ռուսներ — 991 825
 Բելառուսներ — 20 327
 Չեն նշել — 10 516
 Թաթարներ — 8 543
 Հայեր — 6 587
 Մոլդավացիներ — 3 252
 Ադրբեջանցիներ — 3 123
 Հրեաներ — 2 651
 Գնչուներ — 2 284
 Լեհեր — 2 107
 Վրացիներ — 2 090
 Բուլղարներ — 1 625
 Գերմանացիներ — 1 555
 Մորդվացիներ — 1 070
 Չուվաշներ — 1 060
 Հույներ — 1 049

 Խոշոր բնակավայրեր 
 Բնակավայրեր, որոնց բնակչությունը գերազանցում է 18 հազարը 2012 թվականի հունվարի 1-ի դրությամբ   Լուգանսկ
 427,2
  Բրյանկա
 48,0

   Ալչևսկ
 112,1
  Կրասնոդոն
 44,6

   Սևերոդոնեցկ
 109,9
  Պերվոմայսկ
 38,6

   Լիսիչանսկ
 105,1
  Կիրովսկոե
 28,9

   Կրասնի Լուչ
 83,5
  Պերևալսկ
 26,0

   Ստախանով
 78,3 
  Մոլոդոգվարդեյսկ
 23,4

   Սվերդլովսկ
 65,7
  Պոպասնայա
 22,1

   Ռուբեժնոե
 60,8
  Սուխոդոլսկ
 21,2

   Անտրացիտ
 55,1
  Կրեմինայա
 20,5

   Ռովենկի
 48,3
  Ստարոբելսկ
 18,6


 Տնտեսություն 
Լուգանսկի մարզը խորհրդային տարիներին ծանր արդյունաբերության կարևոր շրջան է եղել։ Մարզում կազմակերպվել է էներգետիկական և կոքսացող քարածխի արդյունահանումը։ Մարզում ստեղծվել է խոշոր ՋԷԿ-երի և ՊՇԷԿ-երի ցանց։ Այժմ Լուգանսկի մարզի էկոնոմիկայում զգալի տեղ է գրավում սև մետալուրգիան, որն աշխատում է տեղական կոքսով և Կրիվոյ Ռոգի հանքանյութով։

 Տես նաև 
 Ուկրաինայի վարչական բաժանում

 Ծանոթագրություններ 

Լուգանսկի մարզ